2.PIELIKUMS

Rīgas 84. vidusskolas 01.02.2019.

Iekšējiem noteikumiem Nr.VS84-19-1-nts

„Sporta kompleksa iekšējās kārtības noteikumi”

**Rotaļu laukumu izmantošanas noteikumi**

1. Kompleksā ir izveidoti rotaļu laukumi trīs vecuma grupām:
	1. Rotaļu laukums bērniem līdz 3 gadiem;
	2. Rotaļu laukums bērniem no 3 līdz 6 gadiem;
	3. Rotaļu laukums skolas vecuma bērniem;
2. Rotaļu laukuma apmeklētājs vai viņa vecāks/aizbildis uzņemas pilnu atbildību, izvēloties atbilstošo rotaļu laukumu un iekārtu, kas atbilst apmeklētāja vecumam. Rotaļu laukuma apmeklētājs pats ir atbildīgs par savu veselības stāvokli, fizisko sagatavotību un drošību apmeklējuma laikā.
3. Rotaļu laukumā aizliegts:
	1. Šūpoties, stāvot kājās;
	2. Pārvietoties zem šūpolēm, slīdošajām trosēm;
	3. Šūpojoties vai šļūcot pa slidkalniņu, ņemt līdzi rotaļlietas u.c. priekšmetus;
	4. Rāpties augšup pa slidkalniņu;
	5. Stāvot kājās, šļūkt pa slidkalniņu, kā arī šļūkt lejā ar galvu pa priekšu;
	6. Bērt smiltis uz slidkalniņa; ar asiem priekšmetiem skrāpēt slidkalniņu;
	7. Kāpt uz dažādu konstrukciju jumtiem, karāties pāri margām u.c. norobežojumiem;
	8. Atrasties bērnu rotaļu laukumā nelabvēlīgos laika apstākļos (vētra, lietus, krusa, migla, apledojums, sniegs u.c.);
	9. Lēkāt pa batutu ar velosipēdu, skrituļslidām, skrituļdēļiem u.tml.;
	10. Braukt ar velosipēdiem, skrituļdēļiem, skrituļslidām, skrejriteņiem, bērnu ratiņiem, ragavām, slēpēm u.c. pārvietošanas līdzekļiem pa Kompleksa mākslīgā seguma laukumiem.
4. Rotaļu laukuma organizācija:
	1. Jāievēro distance no šūpolēm un slīdošajām trosēm;
	2. Batutu drīkst izmantot vienlaicīgi tikai 1 apmeklētājs;
	3. Rotaļu iekārtas drīkst izmantot tikai tam paredzētā veidā.
	4. Atturēties no jebkādas darbības vai rīcības, ja tā traucē, rada neērtības citiem apmeklētājiem un izraisa pamatotus iebildumus.
5. Kompleksa vadība neuzņemas atbildību, ja apmeklētājs neievēro/pārkāpj noteikumus, kā arī neievēro kompleksa darbinieku norādījumus, tādējādi nodarot kaitējumu savai veselībai, apdraudot savu un/vai citu apmeklētāju dzīvību, cieš materiālus zaudējumus un/vai nodara materiālus zaudējumus trešajai personai.

PATĪKAMU UN DROŠU ATPŪTU!

Kontakti: tālrunis 66907244; e-pasts r84sports@riga.lv